Læger og sygeplejersker kan se frem til en håndsrækning i form af flere lægesekretærer de kommende år. Det skriver fagbladet DL Magasinet. Hvert år frem til 2012 vil de nordjyske sygehuse ansætte yderligere fem lægesekretærer end de hidtil har gjort. - I en tid med personalemangel i sundhedsvæsenet er det vigtigt at frigøre sundhedsfagligt personale fra administrative opgaver. Mange administrative opgaver er lægesekretærerne eksperter i, og derfor er det utrolig vigtigt, at vi har et tilstrækkeligt antal, siger regionsrådsformand Ulla Astman fra Nordjylland. Fra 2008 til og med 2012 vil der hvert år blive oprettet yderligere to lægesekretærelevpladser på Sygehus Vendsyssel og tre på Aalborg Sygehus. Her uddannes der normalt henholdsvis seks og ti-tretten lægesekretærer årligt.

Referat:
Sygehusene i Region Nordjylland vil ansætte flere lægesekretærer.